
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 107
                                                               din 25 iunie 2020
                    privind încetarea unui contract de închiriere, încheiat cu o persoană fizică

Consiliul Local al Municipiului Sighişoara, întrunit în ședință ordinară,

                 

Luând act de proiectul de hotărâre, înregistrat cu nr. 13.515/09.06.2020 şi la Consiliul Local Sighișoara cu nr. 14.323/17.06.2020, de referatul de aprobare, înregistrat cu nr. 13.517/09.06.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara cu nr. 11.295/12.05.2020, formulată de doamna Tuti Matilda, în calitate de titular al contractului de închiriere nr. 18/2005, cu modificările și completările ulterioare, având ca obiect terenul arabil cu destinația de grădină, în suprafață de 338 mp., situat în sat Hetiur f.nr., limitrof proprietății situate în sat Hetiur nr. 356, prin care aduce la cunoștință faptul că nu i se mai permite accesul la grădină, solicitând sprijin în acest sens;

Având în vedere cererea înregistrată la Municipiul Sighişoara cu nr. 13.143/03.06.2020, formulată de doamna Panta Mihaela Elisabeta, în calitate de coproprietară a imobilului (teren și construcție) înscris în Cartea Funciară nr. 52736 Sighișoara, nr. C.F. vechi 631 Hetiur, nr. top. 524, prin care solicită anularea contractului de închiriere antemenționat, motivat de faptul că terenul care face obiectul acestui contract este proprietatea dânsei și a soțului acesteia, Panta Ioan, în cotă actuală de 1/1, ca dovadă anexând copie după memoriul tehnic și planul de amplasament și delimitare întocmit de către persoana fizică autorizată să execute lucrări de cadastru, geodezie și cartografie, domnul Stanciu Mihai Ioan;

Având în vedere Informarea privind imobilul situat în sat Hetiur nr. 356, înregistrată cu nr. 13.192/XI/2/03.06.2020, întocmită de către Biroul Public Cadastru și Agricultură, prin care se comunică faptul că, din planul de amplasament și delimitare întocmit de către expert topograf Stanciu Mihai Ioan, rezultă că terenul în suprafață de 338 mp. este amplasat în perimetrul proprietății familiei Panta, considerându-se astfel că se impune anularea contractului de închiriere;

Având în vedere clauzele din contractul de închiriere nr. 18/2005, încheiat între Municipiul Sighișoara și Tuti Matilda, cu modificările și completările ulterioare;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 13.516/09.06.2020, prin care se propune încetarea contractului de închiriere nr. 18/2005, cu modificările și completările ulterioare, încheiat cu doamna Tuti Matilda;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă încetarea contractului de închiriere nr. 18/2005, cu modificările și completările ulterioare, încheiat între Municipiul Sighișoara și doamna Tuti Matilda, având ca obiect terenul arabil cu destinația de grădină, în suprafață de 338 mp., situat în sat Hetiur f.nr., limitrof imobilului situat în sat Hetiur nr. 356, dată fiind actuala situație de Carte Funciară a imobilului de natură teren.
Art. 2. Prezenta hotărâre se va comunica doamnei Tuti Matilda, cu domiciliul în sat Hetiur nr. 314 și doamnei Panta Mihaela Elisabeta, cu domiciliul în sat Hetiur nr. 356.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică și Biroul Impozite și Taxe – Direcţia Economică din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar        
                                Contrasemnează pentru legalitate
                                                                                     SECRETARUL GENERAL al municipiului,

               Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;
  1 ex. Biroul Impozite și Taxe – Direcţia Economică;
  1 ex. doamna Tuti Matilda;
  1 ex. doamna Panta Mihaela Elisabeta.
14 ex.

B.A. 

